Nr. C 112/42 De Europæiske Fællesskabers Tidende 3. 5. 82 
Udtalelse om »forslag til Rådets direktiv om syvende ændring af direktiv 76/769/EØF om 
indbyrdes tilnærmelse af medlemsstaternes administrativt eller ved lov fastsatte bestemmelser 
om begrænsning af markedsføring og anvendelse af visse farlige stoffer og præparater« 
Den tekst, som har været genstand for udtalelsen, er offentliggjort i De Europæiske 
Fællesskabers Tidende nr. C 288 af 10. november 1981, side 7. 
A. UDTALELSENS JURIDISKE GRUNDLAG 
Rådet besluttede den 5. november 1981, i medfør af artikel 100 i traktaten om oprettelse af 
Det europæiske økonomiske Fællesskab, at høre Det økonomiske og sociale Udvalg om det 
nævnte emne. 
B. DET ØKONOMISKE OG SOCIALE UDVALGS UDTALELSE 
Det økonomiske og sociale Udvalg vedtog på sin 195. plenarforsamling, afholdt i Bruxelles, 
den 24. og 25. februar 1982, sin udtalelse om det nævnte emne. 
Udtalelsens ordlyd er følgende: 
DET ØKONOMISKE OG SOCIALE UDVALG HAR-
under henvisning til traktaten om oprettelse af Det 
europæiske økonomiske Fællesskab, særlig artikel 100, 
under henvisning til anmodning af 5. november 1981 fra 
Rådet for De europæiske Fællesskaber om Udvalgets 
udtalelse om »forslag til Rådets direktiv om syvende 
ændring af direktiv 76/769/EØF om indbyrdes tilnær­
melse af medlemsstaternes administrativt eller ved lov 
fastsatte bestemmelser om begrænsning af markedsføring 
og anvendelse af visse farlige stoffer og præparater«, 
under henvisning til beslutning truffet af Udvalgets 
formand den 24. november 1981 om at pålægge afde­
lingen for miljøbeskyttelse, sundhedsvæsen og forbrug at 
udarbejde udtalelse om spørgsmålet, 
under henvisning til mundtlig beretning aflagt af ord­
føreren, Giancarlo Zoli, 
under henvisning til udtalelse vedtaget af afdelingen for 
miljøbeskyttelse, sundhedsvæsen og forbrug på dens 
67. møde den 2. februar 1982, og 
under henvisning til forhandlingerne på den 195. plenar­
forsamling den 24. og 25. februar 1982, mødet den 
25. februar -
enstemmigt, idet dog 1 undlod at stemme, 
VEDTAGET FØLGENDE UDTALELSE: 
1. Udvalget godkender direktivforslaget og specielt 
forbudet mod de farlige stoffer, der anvendes i legetøjs-
artikler og »spøg- og skæmtprodukter«. Da det drejer sig 
om at beskytte børn mod sundhedsfarer, er en sådan 
foranstaltning absolut påkrævet og må gennemføres 
hurtigst muligt, da der ikke er tale om produkter af 
livsnødvendig karakter. 2. I øvrigt gør Udvalget opmærksom på, at indførelse 
af et forbud i en medlemsstat (beskyttelsesklausul), og i 
endnu højere grad et kommissionsforslag om indførelse af 
forbud, undertiden tilskynder fabrikanterne til hurtigt at 
finde afsætning for deres lagre af produkter indeholdende 
farlige stoffer i de lande, som endnu ikke har bragt 
beskyttelsesklausulen i anvendelse. Derfor har den 
belgiske sundhedsminister set sig nødsaget til at udstede et 
officielt forbud. 
Udvalget finder, at det er farligt at tillade afsætning af 
lagre af levnedsmidler indeholdende farlige stoffer på 
markederne i de medlemsstater, der sidst bringer beskyt­
telsesklausulen i anvendelse. 
På den anden side giver artikel 100 ikke i alle tilfælde 
Kommissionen mulighed for at gribe ind. Det kan kun 
ske, når det fælles markeds enhed trues, eller hvis en 
medlemsstats foranstaltninger skader den frie handel. 
Efter Kommissionens meddelelse om »Cassis de 
Dijon«-dommen og dens forslag om gensidig anvendelse 
af markedsføringstilladelsen for medicinske specialiteter 
har Udvalget konstateret en tendens til en harmonise­
ringsform, som gør en enkelt medlemsstats bestemmelser 
gældende i hele Fællesskabet. 
I denne sammenhæng henstiller Udvalget, at Kommissio­
nen tilstræber en styrkelse af Fælleskabets lovgivning 
gennem hurtig udbredelse af beskyttelsesklausuler til hele 
Fællesskabet med henblik på at beskytte befolkningen 
mod sundhedsfarer ved at forhindre virksomhederne i at 
sælge deres lagre af produkter indeholdende farlige 
stoffer på andre markeder. Det burde desuden være 
muligt at henføre lagrene under direktivet om toksiske 
affaldsstoffer og hurtigt at underrette alle medlems­
staterne om de farer, befolkningen udsættes for. 
Udvalget opfordrer Kommissionen til at fremsætte for­
slag med henblik herpå, så meget mere som det foreslåede 
3. 5. 82 De Europæiske Fællesskabers Tidende Nr. C 112/43 
fælles informationssystem gældende for ulykker i forbin­
delse med produkter (r) ikke er blevet vedtaget af 
Rådet. 
3. For så vidt angår de stoffer, der anvendes til 
imprægnering af tekstiler, støtter Udvalget Kommissio­
nen, når den foreslår et forbud mod anvendelsen af Tris 
(aziridin) phosphinoxid, når tekstilerne er bestemt til at 
komme i berøring med huden. 
Det anbefaler imidlertid Kommissionen at fremme efter­
forskningen efter erstatningsprodukter, som ikke er 
toksiske, men som imprægnerer alle tekstilvarer lige så 
effektivt som dette stof. 
Mennesker kommer i mangfoldige situationer i berøring 
med alle mulige former for tekstiler, hvilket kan indebære 
en fare for sundheden, også selv om der ikke er tale om en 
længerevarende berøring, som det er tilfældet med 
beklædningsgenstande. 
For den videnskabelige klarheds skyld mener Udvalget 
ikke, at man bør anvende forkortelsen TEPA i direktivet, 
men kun den kemiske betegnelse. 
Udfærdiget i Bruxelles, den 25. februar 1982. 4. Udvalget finder det i øvrigt ikke hensigtsmæssigt, at 
man tillader en omend kun begrænset anvendelse af PBB 
(polybromeret diphenyl), da disse stoffer ligesom PCB 
nedbrydes meget langsomt i naturen og derfor medfører 
økotoksiske problemer. 
5. Udvalget er blevet gjort bekendt med, at en række 
andre farlige stoffer som saponiner (pulver af Kvillaja-
bark og heraf afledte stoffer), pulver af roden fra 
Helleboris viridis samt pulver indeholdende benzidin, 
som ikke er medtaget i dette direktivforslag, i nogle 
medlemslande har været skyld i alvorlige ulykkestilfælde, 
hvorfor det henstiller til Kommissionen, at den snarest 
sørger for, at disse stoffer tages op til undersøgelse og 
bliver medtaget i et nyt forslag. 
6. Med hensyn til ammoniumpolysulfid (pkt. 11, 
artikel 1, i direktivforslaget) foreslår Udvalget, at anven­
delsesbetingelserne defineres således: 
11. ammoniumpolysulfid: »Er ikke tilladt i legetøj 
samt spøg- og skæmtgenstande«. 
Tomas ROSEINGRAVE 
Formand for 
Det økonomiske og sociale Udvalg 
(*) EFT nr. C 252 af 24. 10. 1978.